Марко Ганчев
Белки

chitanka.info

Обичам жените, които изневеряват

за първи път или рядко —

в обятията ми за дълго остават,

макар да са били там за кратко.

Никоя не иска да ме отнеме

от приятели,

        от дом,

                от несвършена книга.

Дори за малкото отделено време

ми заплащат от своето,

        което по не им стига.

Отдавайки ми се всеотдайно,

не очакват друга награда

освен причастието си обичайно

с нафората

        на фъстъците и шоколада.

Изгризват набързо минутите сладки

и си тръгват

        с чанти-шишарки под мишници.

Симпатичните белки и златки

в гората, гъмжаща от хищници.

1971

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.